Formandens beretning for 2021.

I Folketidende kunne vi læse: Turisterne strømmer til Lolland-Falster, som endnu en gang har slået rekord i antallet af overnatninger. Fra 2020 til 2021 steg antallet af overnatninger på Lolland-Falster med 13 procent. Rekordåret 2019 blev overgået med syv procent.
Guldborgsund-borgmester Simon Hansen glæder sig over, at flere og flere besøger vores område, og kommunen vil imødekomme den stigende efterspørgsel ved at forbedre besøgsoplevelsen i endnu højere grad, med fokus på udviklingsprojekt Destination Sydfalster. 
Forhåbentlig vil kommunens store donationer og fokus på Sydfalster også komme center- og handelsbyen Nykøbing Falster til gode. (selvom Vores Nykøbing har en mindre økonomi fra kommunen end sidste år til arrangementer i bymidten) 
Vi har i Nykøbing mange hyggelige restauranter og butikker med god betjening, store og små seværdigheder, revyen, teateret, musik, sport og andre kulturelle begivenheder incl. vores smukke natur tæt på byen og langs Guldborgsund, som helt sikkert vil tiltrække endnu flere turister fremover.  
Vi ser i byen et stigende antal cyklende turister. Mange overnatter i vores område på turen mellem Berlin og København eller de cykler Østersøruten med start i Flensborg, hvor ruten også går gennem vores by. De kortere ture på Sundruten omkring Guldborgsund, som den 1. maj har 25-års jubilæum og de 6 øvrige naturskønne cykelruter beskrevet i Cykelblomsten med udgangspunkt i Nykøbing - er også velbesøgt af turister. Cykelblomsten uddeles gratis årligt i ca. 5.000 eksemplarer på turiststeder på hele Lolland-Falster. Ruter som også bruges af mange motionister til fods. Også Naturlandet anviser seværdige skiltede cykelruter i hele Guldborgsund Kommune. 
Det bliver en kort beretning i dag om årets aktiviteter, idet vi pga Corona havde en forsinket Generalforsamling den 31. august, hvor jeg fortalte om årets aktiviteter - om online bestyrelsesmøder, aflysning af tidligere aktiviteter med Turistbilen til Døllefjelde Musse markedet, et PR-arrangement i Svendborg, i Warnemünde og i Rostock. 
Vi havde især mange møder om opstart af en Turbåd på Guldborgsund, og mange sponsorer gav tilsagn om at ville bidrage til projektet. Desværre kunne den pågældende båd ikke godkendes af Søfartsstyrelsen, så det blev ikke i 2021.

Men Skt. Hans aften fik vi fejret med ca. 2000 tilskuere, som til musik af Mickey Pless sang solen ned, sendte heksen afsted fra bålet til flotte ord af Hannah Karina Mikkelsen fra Masken, medens mange skibe og både med lys kom sejlende på Guldborgsund.  
Det lykkedes med restriktioner om afstand og registrering af antal deltagere på Sophieholmen også at afholde 3 gange Fællessang ved Solnedgang i juli og august med ca. 300 sangere pr. gang. Sidste fællessang d. 18.8. blev dog aflyst pga blæst og regn. 
Turistbjørnen 2021 fik Tina Vindfeldt Jensen overrakt på scenen til sommersang på torvet. Lone inviterede Tina til spisning på Torvet, og jeg aftalte med Mickey en pause i musikken, hvor Tina til sin store overraskelse fik overrakt Turistbjørnen for de 25 år, som hun har været med i Turistforeningens arbejde. Turistbjørnen har været uddelt 25. gange. 1. gang i 1966 til Viggo Brodthagen. I de sidste år har vi hædret Brandmuseet 2018, Mickey Pless 2019 og Tina 2021- 35 år efter at hendes far Ove Jørn Hotel Falster modtog Turistbjørnen i 1966. 

Hele året har vi uddelt brochuren Byguiden og quizzen ”Dronning Sophies fodspor” såvel via vore medlemmer i bymidten som fra Turistkontorerne på hele Lolland-Falster. Vi er ved at undersøge muligheden for Virtuel Reality af Nykøbing Slot, sat på en stander ved Vandmøllepladsen. Vi deltager i Travbanens bestyrelse og var i august aktive og medsponsor omkring Gadeteaterfestivallen. 
Revydirektør Mickey Pless og Lone indstillede vi til Kulturprisen, men det blev Brandmuseet, som fik prisen i 2021. Brandmuseet er medlem af vores forening, og de gør et stort frivilligt arbejde til byens sommerunderholdning, så det var helt fortjent. 
Og så fik vi købt os en fin beklædning med logo-design af grafiker Mette Glyholt.

Vi har stadig et oplag af bogen om Nykøbing Slot, som bl.a. fortæller flot om Dronning Sophie. Bogen er skrevet af forhenværende skoleinspektør H. Grøndal Hansen. Den sælges i boghandler for 150 kr., og vi udleverer til nye medlemmer og til dem, som skaffer et nyt medlem til Turistforeningen. (sælges i dag til 100 kr.)

Arrangementer i 2022. 
[bookmark: _Hlk98193128]Skt. Hans aften 23.6. bliver igen med musik og sang af Mickey Pless fra Sophieholmen. illuminerede både på Guldborgsund, heks, bål, båltale. Arrangementet bakkes op af sejlforeningerne og bådklubberne omkring Nykøbing

I juli og i august er der igen Fællessang ved solnedgang fra Sophieholmen onsdage 13.7. og 20.7. samt 3.8. og 10.8. i samarbejde med Visens Venner.

I juli og august bliver årets hit, at turisterne kan komme ud og sejle på Guldborgsund Vi har netop fået oplyst, at Søfartsstyrelsen og Guldborgsund kommune har godkendt en turbåd, en ombygget fiskerbåd til 32 personer, som kan tilbydes til borgere og turister i juli og august. 

Yderligere ønsker om aktiviteter i den kommende sæson 2022, vil fremgå af budgettet, som Lone vil fremlægge.

Til sidst en tak til bestyrelsen for samarbejdet i årets løb. Teams online møder har været OK og en udfordring, men vi glæder os til fremover at vi kan mødes face to face. 
En stor tak til Ole for din store hjælp til vore arrangementer med sang, design af plakater, slæb og meget mere. 
Tak til alle vores samarbejdspartnere, sponsorer og medlemmer, som gør det muligt at fortsætte aktiviteterne i Nykøbing Falster Turistforening.

Dette var min beretning 2021  
Birgitt Bjerre, formand den 21.3.2022

